26. er skuffet over den vedvarende forsinkelse i vedtagelsen af lovene om mindretallene; er foruroliget
over, at der stadig findes diskriminerende foranstaltninger i valglovene, og at de gentages i lovforslaget ommindretallene; ønsker, at loven om mindretallene godkendes hurtigst muligt under overholdelse af de poli-tiske kriterier;
27. gentager, at det er nødvendigt at træffe yderligere foranstaltninger for at sikre beskyttelse af det
ungarske mindretal i overensstemmelse med principperne om subsidiaritet og kulturelt selvstyre; opfordrerde rumænske myndigheder til i fuld udstrækning at opretholde undervisning på højere niveau for detungarske mindretal ved at stille de nødvendige finansielle midler til rådighed;
28. anmoder Kommissionen om at fortsætte overvågningen af forberedelserne til tiltrædelse med beslut-
somhed og objektivitet og at hjælpe de rumænske myndigheder med at opfylde deres forpligtelser ved at
følge udviklingen, ikke blot med hensyn til de tilsagn, der er givet, men også ved gennemførelsen på lokaltniveau inden for de områder, hvor der skal ske ændringer som påpeget i Kommissionens tidligere rapporter;
29. gentager sit krav om at blive holdt løbende underrettet af Kommissionen om dennes overvågnings-
arbejde og om at blive inddraget fuldt ud i den endelige afgørelse om en eventuel anvendelse af beskyttelses-klausulerne;
30. bifalder Kommissionens strategi, ifølge hvilken afgørelsen om en eventuel udsættelse af tiltrædelses-
datoen vil blive truffet på grundlag af de resultater, som Rumænien opnår inden foråret 2006;
31. bekræfter på ny sit stærke politiske ønske om, at Rumænien bliver medlem af EU den 1. januar 2007,
men understreger, at virkeliggørelsen af dette mål først og fremmest afhænger af de rumænske myndighe-ders evne til at opfylde de forpligtelser, som Rumænien har indgået i tiltrædelsestraktaten, og at beskyttelses-klausulerne i modsat fald vil træde i kraft;
32. anmoder de rumænske myndigheder om på tilfredsstillende vis at afhjælpe de mangler, der er kon-
stateret, således at Rumæniens tiltrædelse kan ske i henhold til tidsplanen;
33. anmoder de EU-medlemsstater, der endnu ikke har ratificeret traktaten om Rumæniens tiltrædelse af
Den Europæiske Union, om at gøre dette hurtigst muligt;
34. pålægger sin formand at sende denne beslutning til Rådet og Kommissionen samt til medlems-
staternes og Rumæniens regeringer og parlamenter.
P6_TA(2005)0532
Kvindenetværk
Europa-Parlamentets beslutning om kvinders netværk: Fiskeri, landbrug og diversificering
(2004/2263(INI))
Europa-Parlamentet ,
—der henviser til Rådets forordning (EF) nr. 1260/1999 af 21. juni 1999 om vedtagelse af generelle
bestemmelser for strukturfondene (1),
—der henviser til de nyskabende aktioner, som er finansieret gennem det finansielle instrument for udvik-
ling af fiskeriet (FIUF) på grundlag af artikel 22 i Rådets forordning (EF) nr. 1260/1999,
—der henviser til Rådets forordning (EF) nr. 2792/1999 af 17. december 1999 om de nærmere regler og
betingelser for Fællesskabets strukturforanstaltninger for fiskeriet (2),
—der henviser til konferencen om kvinders stilling i fiskerisektoren, som fandt sted den 23.-24. januar
2003 på Kommissionens initiativ,
(1) EFT L 161 af 26.6.1999, s. 1.
(2) EFT L 337 af 30.12.1999, s. 10.23.11.2006 DA C 286 E/519 Den Europæiske Unions Tidende
Torsdag, den 15. december 2005
—der henviser til sin beslutning af 3. juli 2003 om kvinder i EU's landdistrikter med henblik på
midtvejsrevisionen af den fælles landbrugspolitik (1),
—der henviser til Kommissionens forslag til Rådets forordning om Den Europæiske Fiskerifond
(KOM(2004)0497),
—der henviser til sin holdning af 6. juli 2005 om forslag til Rådets forordning om Den Europæiske
Fiskerifond (2),
—der henviser til artikel 13, 32, 137, 141 og 158 i traktaten om oprettelse af Det Europæiske Fællesskab,
—der henviser til det nuværende omfang af kvindenetværk i fiskeriafhængige samfund,
—der henviser til forretningsordenens artikel 45,
—der henviser til betænkning fra Fiskeriudvalget og udtalelse fra Udvalget om Kvinders Rettigheder og
Ligestilling (A6-0341/2005),
A. der henviser til, at kvinder traditionelt set har spillet en nærmest usynlig rolle i fiskeriafhængige sam-
fund,
B. der henviser til, at kvinder —selv om de kun udgør en lille andel af de mennesker, der er beskæftiget
med det egentlige fangstarbejde i fiskerierhvervet —faktisk er aktive inden for indhøstning og akva-
kultur, forarbejdning, markedsføring, forskning, journalistik, forvaltning, forretningsvirksomhed,erhvervsuddannelse, bl.a. med hensyn til sikkerhed til søs, og organisatorisk arbejde, og at de samtidigyder andre former for støtte til de mennesker, der er beskæftiget i fiskerierhvervet,
C. der henviser til, at mange af disse aktiviteter, til trods for deres indlysende økonomiske værdi og de
fordele, de indebærer for sektoren generelt, udføres på frivilligt grundlag eller er dårligt betalt, og at derderfor mangler fyldestgørende social beskyttelse; der endvidere henviser til, at dette arbejde ofte udføresunder risikable forhold eller med alvorlige følger for helbredet,
D. der henviser til, at der i disse henseender kan drages mange paralleller til kvinders situation inden for
landbruget,
E. der henviser til, at kvinder har særlige forudsætninger for at give oplysninger om de samfundsøkono-
miske konsekvenser af den fælles fiskeripolitik og den fælles landbrugspolitik og om konsekvenserne af
omstruktureringen af disse erhverv,
F. der henviser til, at der ganske vist er skabt større forståelse for kvinders rolle i de fiskeriafhængige
samfund takket være Kommissionens konference om kvinders stilling i fiskerisektoren, og at der også
kan konstateres vækst i kvinders netværk, men at der tilsyneladende ikke foreligger tilstrækkelig mange
oplysninger om antallet af netværk og disse netværks karakter,
G. der henviser til, at kvinders netværk ikke alene tilbyder gensidig støtte, men kan yde et vigtigt bidrag til
den økonomiske og sociale udvikling af fiskeriafhængige samfund,
H. der henviser til, at disse netværk tilsyneladende stadig er begrænset til de lokale og regionale niveauer
og ikke er udviklet i samme grad overalt i EU, men har en særlig lav profil i de nyere medlemsstater,
I. der henviser til, at kvindenetværket for Nordsøen (»North Sea Women's Network«) har plads i Det
Regionale Rådgivende Råd for Nordsøen,
J. der henviser til, at der stadig er for mange retlige og sociale hindringer for kvinders fulde deltagelse i det
organisatoriske arbejde i fiskerisektoren, og at det endog i visse lokalsamfund og fiskerorganisationermedfører, at kvinder er udelukket fra at deltage i de beslutningstagende organer,
(1) EUT C 74 E 24.3.2004, s. 882.
(2) »Vedtagne tekster«, P6_TA(2005)0282.C 286 E/520 DA 23.11.2006 Den Europæiske Unions Tidende
Torsdag, den 15. december 2005
1. anerkender den rolle, som Kommissionen har spillet ved at arrangere ovennævnte konference om
kvinders stilling i fiskerisektoren og ved at finansiere en række nyskabende aktioner, og bifalder Kommis-sionens planer om at arrangere endnu en konference i nær fremtid, men mener ikke desto mindre, at derikke er gjort de nødvendige fremskridt;
2. opfordrer Kommissionen og medlemsstaterne til at træffe de fornødne foranstaltninger til at sikre, at
kvinders indsats i fiskerisektoren i højere grad anerkendes på såvel det retlige som det sociale plan samtopmuntres og gøres mere kendt, støtte deres bestræbelser for at opnå bedre levevilkår for deres familier oglokalsamfund og sikre deres sociale og økonomiske rettigheder, herunder bl.a. ligeløn, arbejdsløshedsunder-støttelse i forbindelse med (midlertidigt eller endeligt) arbejdsophør, pensionsrettigheder, muligheden for atforene arbejdsliv med familieliv, adgang til forældreorlov, socialsikring og gratis sundhedsservice samtbeskyttelse af sikkerheden og sundheden på arbejdspladsen;
3. opfordrer Kommissionen til snarest muligt at udarbejde en rapport, som beskriver karakteren og uds-
trækningen af samt målene og aktiviteterne i kvinders netværk i fiskerisektoren overalt i EU med særlig vægtpå situationen i de nyere medlemsstater;
4. påpeger, at kvinderne gennem deres meget aktive deltagelse i de forskellige fiskerirelaterede aktiviteter
bidrager såvel til videreførelsen af kulturelle traditioner og konkrete arbejdsmetoder som til deres lokalsam-funds overlevelse, hvorved de sikrer opretholdelsen af den kulturelle mangfoldighed i disse regioner;
5. er klar over, at disse netværk især er opstået på lokalt og regionalt initiativ, opfordrer Kommissionen
til at undersøge, med hvilke midler man aktivt og konkret kan fremme udviklingen af allerede eksisterende
kvindenetværk, navnlig hvor de er mindst rodfæstede, samt oprettelsen af netværk, hvor sådanne ikke findes;
6. opfordrer ligeledes Kommissionen til at overveje, hvilke foranstaltninger der kan træffes fra Kommis-
sionens side for at udvikle et kvindenetværk på EU-plan med særlig vægt på behovet for at elimineresprogbarrierer;
7. anmoder Kommissionen om at etablere passende kanaler til forøgelse og udbredelse af information om
kvinders situation på de forskellige områder, der indgår i eller er knyttet til fiskerisektoren, og i den forbin-delse fremme den sociologiske forskning i fiskerisamfundene; opfordrer Kommissionen til at yde aktiv støttetil opretholdelse af eksisterende kvindenetværk og oprettelse af nye på nationalt, regionalt og lokalt plansamt fremme udvekslingen af information og god praksis; understreger i den forbindelse nødvendigheden afet snævert samarbejde med det kommende Europæiske Ligestillingsinstitut med henblik på at opnå størreeffektivitet i identifikationen og bekæmpelsen af de former for forskelsbehandling, kvinder udsættes for idisse lokalsamfund;
8. anmoder Kommissionen og medlemsstaterne om at forpligte sig til at træffe de fornødne foranstalt-
ninger til at fjerne de administrative og sociale hindringer for kvinders fulde deltagelse og fremgang på alleområder i fiskerisektoren via sektorspecifikke aktioner samt at påse, at princippet om lige behandling og ligemuligheder for mænd og kvinder overholdes fuldt ud på alle områder, herunder bl.a. i forbindelse meduddannelse, og adgang til finansiering og lån, herunder mikrokreditter, med henblik på at fremme iværksæt-terånden;
9. opfordrer Kommissionen og medlemsstaterne til at tilbyde flere faglige uddannelsesmuligheder og
navnlig uddannelse, der er særligt afpasset efter de aktiviteter, som kvinderne i fiskerisektoren varetager, ogtil at etablere mekanismer, der kan sikre bedre information om uddannelsesmuligheder og mulighederne forøkonomisk støtte hertil;
10. bifalder de bestemmelser i forslaget om Den Europæiske Fiskerifond, der forpligter medlemsstaterne
til at sørge for at fremme aktiviteter, som forbedrer kvinders rolle inden for fiskeriet, og opfordrer Rådet tilat vedtage ændring 24 fra Parlamentets lovgivningsmæssige beslutning om Den Europæiske Fiskerifond,hvori det understreges, at det også er nødvendigt at fremme tværnationale aktioner; opfordrer Kommis-sionen til at støtte de specifikke projekter, der sigter på anerkendelse, fremme og diversificering af kvinder-nes rolle på de fiskerirelaterede områder;
11. anmoder indtrængende Kommissionen om ligeledes at udarbejde et pilotprojekt, der tager specifikt
hensyn til situationen for skaldyrsfiskere;23.11.2006 DA C 286 E/521 Den Europæiske Unions Tidende
Torsdag, den 15. december 2005
12. mener, at bestemmelserne om Den Europæiske Fiskerifond bør åbne mulighed for at støtte aktiviteter,
som hidtil er udført på frivilligt grundlag, og opfordrer Kommissionen til at overveje, hvilke andre finansie-ringskilder der kan stilles til rådighed for kvindenetværk i fiskerisektoren, bl.a. forskellige former for mikro-kredit;
13. mener tillige, at det er vigtigt at anvende fiskeri-relateret EU-finansiering til at inddrage kvinde-
netværk i projekter, som studerer omstruktureringens konsekvenser for fiskeri og landbrug;
14. opfordrer Kommissionen til at videreføre FEMMES-programmet og at lade det omfatte netværk af
kvinder med fiskerirelateret beskæftigelse;
15. mener desuden, at kvinders netværk kan spille en vigtig rolle ved udviklingen af kystaktionsgrupper,
og at der bør udvises tilstrækkelig fleksibilitet ved anvendelsen af strukturfondsmidler for at tilgodese kvin-ders aktiviteter i fiskeriafhængige samfund og i landbrugssamfund i kystområder;
16. understreger behovet for at styrke kvindernes effektive deltagelse i fiskeriets repræsentative, beslut-
ningstagende og rådgivende organer på europæisk, nationalt og regionalt plan, og mener, at det vil væreformålstjenligt, at Kommissionen retter en henstilling til de kompetente organer om at træffe foranstalt-ninger i den retning;
17. er af den opfattelse, at kvindenetværkene kan bidrage til at forbedre sikkerheden til søs og fiskeriets
bæredygtighed, navnlig ved at fremme forbruget af fisk hidrørende fra bæredygtigt fiskeri og ved at søge atbegrænse forbruget af fisk hidrørende fra ikke-bæredygtigt fiskeri;
18. opfordrer Kommissionen til regelmæssigt at aflægge beretning til Parlamentet om udviklingen af
kvindenetværk i fiskerisektoren og finansieringsgrundlaget for disse netværks aktiviteter; opfordrer Kommis-sionen til at holde Parlamentet regelmæssigt orienteret om udviklingen i kvindernes situation inden forfiskeriet;
19. opfordrer Kommissionen og medlemsstaterne til at analysere kvinders situation i fiskersamfund og
landbrugssamfund på europæisk, nationalt og regionalt plan, til at tage stilling til eventuelle spørgsmålvedrørende en fyldestgørende sundhedsmæssig og social beskyttelse af kvinder og til at fjerne eventuellehindringer for deres deltagelse i organisatorisk arbejde; foreslår Kommissionen, at den i første omgang retter
en henstilling til de kompetente organer om at træffe foranstaltninger i den retning;
20. deler de bekymringer, som kvinder, der arbejder i sektoren, nærer over mangelen på unge inden for
fiskeriet, og anmoder derfor Kommissionen om at iværksætte foranstaltninger, der kan fremme beskæftigel-sen af unge inden for sektoren og dermed sikre dennes overlevelse;
21. opfordrer alle de aktører, der deltager i oprettelsen af regionale rådgivende råd, til at sikre, at en
afbalanceret repræsentation af kvindenetværk får mulighed for at deltage i aktiviteterne i disse råd, navnlignår det drejer sig om arbejde vedrørende fiskeripolitikkens samfundsøkonomiske konsekvenser; det børundersøges, om der kan ydes tilskud til kvindenetværkenes udgifter i forbindelse hermed;
22. pålægger sin formand at sende denne beslutning til Rådet og Kommissionen samt til medlems-
staternes regeringer og de regionale rådgivende råd.C 286 E/522 DA 23.11.2006 Den Europæiske Unions Tidende
Torsdag, den 15. december 2005